Reinhard Mohn

Reinhard Mohn (født 29. juni i 1921 i Gütersloh i Westfalen i Tyskland, død 3. oktober 2009 i Steinhagen) var en tysk forretningsmann og leder for forlagskonsernet Bertelsmann, som er det sjette største mediakonglomerat i verden. 


== Liv og virke ==


=== Bakgrunn ===
Mohn ble født som den femte av Heinrich Mohns seks barn. Carl Bertelsmann hadde grunnlagt familiens forlagskonsern i 1835. 


=== Andre verdenskrig, fangenskap ===
Mohn var løytnant i Erwin Rommels Afrikakorps. Han ble skadet i kamphandlinger i Afrika og tatt til fange av amerikanske styrker i Tunisia i 1943. Mohn endte opp i Camp Concordia, en fangeleir i den amerikanske delstaten Kansas. Der lærte Mohn seg engelsk, så vel som amerikansk forretningsdrift.


=== Karriere ===
Da Mohn ble løslatt og returnerte tilbake til sitt hjemland i 1946, overtalte hans far ham til å begynne å arbeide i familiebedriften. Bedriftens lokaler var blitt ødelagt på grunn av alliert bombing under andre verdenskrig. Selv om hans far hadde enten vært medlem eller tilhenger av SS, var familiebedriften i stand til å få en tillatelse til å drive bedriften videre fra de allierte styrkene.Nesten et halvt århundre senere, fant den østerrikske journalisten Hersch Fischler ut at Mohns familiebedrift, i motsetning til den offisielle versjonen, hadde arbeidet tett med nazi-regimet helt fra 1930-tallet og gjennom store deler av andre verdenskrig. Blant annet hadde bedriften ansatt jødiske slavearbeidere på noen av sine fabrikker. Reinhard Mohn var imidlertid ikke involvert i familiebedriftens virksomhet under den andre verdenskrig.I mars 2009 fastslo magasinet Forbes at Mohn og hans familie var verdt omkring 2,5 milliarder kroner, noe som gjorde familien til nummer 261 på listen over de rikeste familiene i verden.Mohn var gift to ganger. Han hadde en sønn, Johannes, og to døtre med sin første kone, Magdalena, som han giftet seg med i 1949. I en alder av 38 år møtte han den sytten år gamle sentralborddamen Liz Beckmann. De giftet seg i 1982 og fra sitt andre ekteskap hadde Mohn to sønner, Christoph og Andreas, og en datter, Brigitte. 
Mohn døde den 3. oktober 2009, da han var 88 år gammel. Han etterlot seg sin andre kone og sine seks barn fra begge ekteskap.
I 1998 ble Mohn tildelt prisen Fyrsten av Asturias' pris for kommunikasjon og humaniora. Han ble utnevnt til æresdoktor ved universitetet i Münster i 2001.


== Referanser ==


== Litteratur ==
Saul Friedländer, Norbert Frei, Trutz Rendtorff, Reinhard Wittmann: Bertelsmann im Dritten Reich. C. Bertelsmann, 2002, ISBN 3-570-00713-8.
Thomas Schuler: Die Mohns. Vom Provinzbuchhändler zum Weltkonzern: Die Familie hinter Bertelsmann. Campus Verlag, 2004, ISBN 3-593-37307-6.
Frank Böckelmann, Hersch Fischler: Bertelsmann. Hinter der Fassade des Medienimperiums. Eichborn Verlag, 2004, ISBN 3-8218-5551-7.
Werner Biermann, Arno Klönne: Agenda Bertelsmann. Ein Konzern stiftet Politik. Papy-Rossa-Verlag, 2007, ISBN 978-3-89438-372-5.
Ulrich Viehöver: Die EinflussReichen: Henkel, Otto und Co – wer in Deutschland Geld und Macht hat. campus sachbuch, 2006, Kapitel 8, S. 169–191: Mohn – Die Gutmenschen aus Gütersloh, Auszug
Uwe Jean Heuser: Man fällt mit Menschen schon mal rein. I: Die Zeit, Nr. 25/2001
Uwe Jean Heuser: Die Familie kann nichts durchsetzen. I: Die Zeit, Nr. 32/2003


== Eksterne lenker ==
(en) Reinhard Mohn – kategori av bilder, video eller lyd på Commons 
(en) Reinhard Mohn på Internet Movie Database 
(en) Reinhard Mohn på Discogs